ኣብ ዝብል ተመያይጦም ሓድሽ ውዕል ክፍጸም ኣለዎ ዝብል መርገጺ ኣለና" ይብል። ፌደራል መንግስቲ በቶም ብሄር ብሄረሰባት ዝቖመ ማእኸላይ ኣካል እምበር ዝውንኖ ህዝብን መሬትን ስለዘየለ ምሉእ ስልጣን ናይ ክልላት ወይ ህዝብታት ከምዝኾነ ድማ ወሲኹ የረድእ። ህወሓት፡ "ቅሩብ ካብ ዘይምዃኑ" ናብ ምርድዳእ ከብጽሕ ዝኽእል ዝርርብ ምክያድ ኣጻጋሚ ከምዝኸውን ዝገልጽ ወሃቢ ቓል ውድብ ኢዜማ ኣይተ ናትናኤል ብወገኑ፡ "እቲ ወጥሪ ብምዝርራብ ንኽፍታሕ መንግስቲ ፌደራል ዝለዓለ ሓላፍነት ክወስድ ኣለዎ። ነዚ ዝገብር ግን ንህወሓት ካብ ምፍራሕ ወይ ካብ ምሕላይ ብዝብገስ ዘይኮነስ ሰላምን ድሕነትን ህዝቢ ትግራይ ንምውሓስ ብዝብል ክኸውን ኣለዎ" ክብል ሓሳቡ ይህብ። ስለዝኾነ ከኣ መንግስቲ ፌደራል ዝኽተሎም ኩሎም ኣማራጽታትን ዝወስዶም ስጉምትታትን ብመንጽር ነቲ ጉዳይ ብሰላምን ብዝርርብን ምፍታሕ ዝግበር ጻዕሪ ከምዘለዎ ርእይትኡ የቐምጥ። ኣቦ መንበር ኢዴፓ ኣይተ ኣዳነ ከምዝሕብሮ ድማ ክልቲኦም ወገናት "ሓላፍነት ዝጎደሎ" መገዲ'ዮም ዝኽተሉ ዘለዉ። ስለዝኾነ ቅድሚ ኩሉን ልዕሊ ኹሉን ብዘይገለ ቅድመ ኩነት ብልጽግናን ህወሓትን ተቐራሪቦም ንምዝርራብ ሓላፍነት ክወስዱ ኣለዎም። "ብኻልኣይ ደረጃ ድማ ኣብ ሃገርና ባህላውን ሃይማኖታውን ናይ ዕርቅን ሽምግልናን ስርዓት ስለዘሎ፤ ኣብዚ ሓላፍነት ዘለዎም መራሕቲ ሃይማኖትን ዓበይቲ ዓድን ነቲ ጸገም ተገንዚቦም ፍታሕ ንምምጻእ ክጽዕሩ ኣለዎም። መራኸቢ ብዙሃን እውን ሓቢርካ ምንባር ረብሕኡ እንታይ ከምዝኾነ፤ ኢትዮጵያ ብዘይ ትግራይ እንታይ ክትመስል ከምእትኽእልን ካልእን ኣብ ምርዳእ ሓላፍነቶም ክፍጽሙ ኣለዎም" ይብል። ግደ ተቓወምቲ ፓርቲታት?
